Каб выправіць сітуацыю, віцебскі АМЦНТ арганізаваў абласное свята-конкурс народнага касцюма “Сцяжкі майстэрства”, на якім кожны дом рамёстваў прадстаўляе свае варыянты рэканструкцыі касцюмаў сваіх рэгіёнаў. Гэтым годам конкурс пройдзе ў трэці раз. На ім будуць прадстаўлены варыянты зімовых камплектаў. Цягам часу сабраны сур’ёзны матэрыял па гэтай тэме. З дапамогай гранта мы мяркуем абагульніць метадычную інфармацыю і выпусціць альбом-каталог дэкаратыўна-прыкладнога мастацтва “Традыцыйны касцюм Віцебскай вобласці”, які будзе выкарыстоўвацца ў працы арганізацый культуры. Спадзяемся на стварэнне калекцыі рэканструкцый строяў. З гэтай мэтай пройдзе вялікая выязная выстава народнага касцюма Віцебшчыны, на якой будуць прадстаўлены экспанаты і фотаматэрыялы з усіх краязнаўчых музеяў вобласці.